
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 148 

22 Ιανουάριου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Ανάθεση εκτέλεσης του έργου της υποδομής κοινω¬ 
νικής εξυπηρέτησης για την εγκατάσταση κοινό¬ 
χρηστων ανελκυστήρων στις εργατικές πολυκα¬ 
τοικίες του Δήμου Μοσχάτου - Ταύρου. 1 

Δημιουργία «Μητρώου Μελετητών και Επιβλεπόντων 
Μηχανικών.». 2 


Τροποποίηση και συμπλήρωση της υπ’ αριθ. 22526/ 
30-10-2014 απόφασης της Υπουργού Τουρισμού 
«Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα Τουρισμού, στο 
Γ ενικό Γ ραμματέα Τουριστικής Πολιτικής και Ανά¬ 
πτυξης, στον Προϊστάμενο της Γενικής Διεύθυν¬ 
σης Οικονομικών-Διοικητικών Υπηρεσιών και Ηλε¬ 
κτρονικής Διακυβέρνησης, στον Προϊστάμενο της 
Γενικής Διεύθυνσης Τουριστικής Πολιτικής, στους 
Προϊσταμένους των Διευθύνσεων της Κεντρικής 
Υπηρεσίας, στους Προϊσταμένους των Περιφερει¬ 
ακών Υπηρεσιών Τουρισμού (Π.Υ.Τ.), των Ανωτέ- 
ρων Σχολών Τουριστικής Εκπαίδευσης (Α.Σ.Τ.Ε.) 
και των Ινστιτούτων Επαγγελματικής Κατάρτι¬ 
σης (Ι.Ε.Κ.) του Υπουργείου Τουρισμού» όπως συ¬ 
μπληρώθηκε και ισχύει με την υπ’ αριθ. 27274/ 
29-12-2014 απόφαση της Υπουργού Τουρισμού... 3 


ΑΠΟΦΑΣΕΙ Σ 

Αριθ. ΔΝΣ/οικ.3822/Φ 2.2.1 (1) 

Ανάθεση εκτέλεσης του έργου της υποδομής κοινωνι¬ 
κής εξυπηρέτησης για την εγκατάσταση κοινόχρη¬ 
στων ανελκυστήρων στις εργατικές πολυκατοικίες 
του Δήμου Μοσχάτου - Ταύρου. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του Π.δ/τος 63/2005 
(ΦΕΚ Α' 98) και το γεγονός ότι από τις διατάξεις της 
παρούσας προκαλείται δαπάνη σε βάρος του κρατικού 


προϋπολογισμού και συγκεκριμένα του ΠΔΕ, που θα 
καλυφθεί από τις πιστώσεις της ΣΑΕ 073. 

2. Τις διατάξεις της παρ. 4 του άρθρου 43 του Ν. 4305/ 
2014 «Ανοικτή διάθεση και περαιτέρω χρήση εγγράφων, 
πληροφοριών και δεδομένων του δημόσιου τομέα, τρο¬ 
ποποίηση του Ν. 3448/2006 (Α' 57), προσαρμογή της 
εθνικής νομοθεσίας στις διατάξεις της Οδηγίας 2013/37/ 
ΕΕ του Ευρωπαϊκού Κοινοβουλίου και του Συμβουλίου, 
περαιτέρω ενίσχυση της διαφάνειας, ρυθμίσεις θεμάτων 
Εισαγωγικού Διαγωνισμού Ε.Σ.Δ.Δ.Α. και άλλες διατά¬ 
ξεις» (ΦΕΚ Α' 237). 

3. Τις διατάξεις της παρ. 2 του άρθρου 180 της Κωδικο¬ 
ποίησης της νομοθεσίας κατασκευής δημοσίων έργων 
που κυρώθηκε με το άρθρο πρώτο του Ν. 3669/2008 
(ΦΕΚ Α' 116) του άρθρου 180 παρ. 2 του Ν.3669/2008. 

4. Τις διατάξεις του Π.δ/τος 118/2013 «Τροποποίηση 
του Π.δ. 85/2012 (Α' 141)-Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης και Ανταγωνιστι¬ 
κότητας και σε Υπουργείο Παιδείας και θρησκευμάτων 
αντιστοίχως» (ΦΕΚ Α' 152). 

5. Τις διατάξεις του Π.δ/τος 119/2013 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (ΦΕΚ Α' 153). 

6. Τις διατάξεις του Π.δ/τος 158/2014 «Διορισμός 
Υπουργών» (ΦΕΚ Α' 240). 

7. Τις διατάξεις του Π.δ/τος 109/2014 «Οργανισμός του 
Υπουργείου Υποδομών, Μεταφορών και Δικτύων» (ΦΕΚ 
Α' 186). 

8. Την υπ’ αριθ. ΔΝΣγ/οικ.66188/Φ.2.2.1/12.11.2014 απόφα¬ 
ση του Υπουργού Υποδομών, Μεταφορών και Δικτύων 
«Μεταβίβαση αρμοδιοτήτων Προϊσταμένης Αρχής στις 
συμβάσεις δημοσίων έργων αρμοδιότητας της Γ ενικής 
Γραμματείας Υποδομών του Υπουργείου Υποδομών, 
Μεταφορών και Δικτύων» (ΦΕΚ Β' 3198). 

9. Την υπ’ αριθ. ΔΝΣγ/οικ.66189/ΦΝ439.4/12.11.2014 από¬ 
φαση του Υπουργού Υποδομών, Μεταφορών και Δικτύων 
«Αποφαινόμενα και γνωμοδοτούντα όργανα της Γ ενικής 
Γραμματείας Υποδομών Υπουργείου Υποδομών, Μετα¬ 
φορών και Δικτύων κατά την ανάθεση και εκτέλεση 
συμβάσεων μελετών και συναφών υπηρεσιών» (ΦΕΚ Β' 
3198), αποφασίζουμε: 

1. Αναθέτουμε στην αρμόδια καθ’ ύλην υπηρεσία, Δι¬ 
εύθυνση Κτιριακών Υποδομών της Γενικής Γραμματείας 
Υποδομών, την εκτέλεση (μελέτη και κατασκευή) του 
έργου της υποδομής κοινωνικής εξυπηρέτησης για την 
εγκατάσταση κοινόχρηστων ανελκυστήρων στις εργα¬ 
τικές πολυκατοικίες του Δήμου Μοσχάτου - Ταύρου. 

2. Η ως άνω υπηρεσία θα προβεί στις απαραίτητες 
ενέργειες για την ένταξη του εν λόγω έργου στο ΠΔΕ 
2014, ΣΑΕ 073, καθώς και για τη δημοπράτηση του έρ¬ 
γου. Ο προϋπολογισμός του εν λόγω έργου θα καθο¬ 
ριστεί μετά τη σύνταξη από τη Διεύθυνση Κτιριακών 
Υποδομών της σχετικής μελέτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2015 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΠΟΔΟΜΩΝ, ΜΕΤΑΦΟΡΩΝ 

ΑΝΤΑΓΩΝΙΣΤΙΚΟΤΗΤΑΣ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΣΚΡΕΚΑΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθ. οικ.: 2759 (2) 

Δημιουργία «Μητρώου Μελετητών και Επιβλεπόντων 
Μηχανικών». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

α. Του Ν. 4030/2011 «Νέος τρόπος έκδοσης αδειών 
δόμησης, ελέγχου κατασκευών και λοιπές διατάξεις» 
(Α' 249) και ειδικότερα της παρ. 1 του άρθρου 8, καθώς 
και της παρ. 2 του άρθρου 4. 

β. Της παραγράφου 1 του άρθρου 29 του Ν. 4067/2012 
«Νέος Οικοδομικός Κανονισμός.» (Α' 79). 

γ. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του Π.δ/τος 63/2005 (ΦΕΚ Α' 98). 

δ. Την υπ’ αριθ. 2876/07.10.2009 απόφαση του Πρωθυ¬ 
πουργού «Αλλαγή τίτλου Υπουργείων» (ΦΕΚ Β' 2234). 

ε. Τα άρθρα 1, παρ. 2 και 6 του Π.δ/τος 189/2009 «Καθο¬ 
ρισμός και ανακατανομή αρμοδιοτήτων των Υπουργεί¬ 
ων» (ΦΕΚ Α' 221), όπως τροποποιήθηκαν με τις διατάξεις 
του άρθρου 2 του Π.Δ/τος 24/2010 «Ανακαθορισμός των 
αρμοδιοτήτων των Υπουργείων και τροποποιήσεις του 
Π.δ. 189/2009» (ΦΕΚ Α' 56). 

ζ. Την υπ’ αριθ. Υ521/04.11.2014 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού ΠΕΚΑ Νικόλαου Ταγαρά» (ΦΕΚ Β'/2971), όπως ισχύει. 

2. Την ανάγκη δημιουργίας ηλεκτρονικών υπηρεσιών 
που θα προσφέρονται προς τους ενδιαφερομένους, 
τους πολίτες, καθώς και τις δημόσιες αρχές για την 
έκδοση των αναγκαίων διοικητικών πράξεων, για την 
έκδοση της έγκρισης δόμησης και της άδειας δόμησης. 

3. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Δημιουργία Ηλεκτρονικού Μητρώου 

1. Δημιουργείται στο Υπουργείο Περιβάλλοντος, Ενέρ¬ 
γειας και Κλιματικής Αλλαγής πληροφοριακό σύστημα 


«Μητρώο Μελετητών και Επιβλεπόντων Μηχανικών» 
κατά την παρ. 1 του άρθρου 8 του Ν.4030/2011, με τα 
στοιχεία των μηχανικών όπως ορίζονται στη παρούσα, 
με δυνατότητα δημόσιας πρόσβασης. 

2. Στο σύστημα αυτό καταχωρίζονται τα στοιχεία των 
εμπλεκομένων στην έκδοση έγκρισης και άδειας δόμη¬ 
σης μελετητών και επιβλεπόντων μηχανικών, σε έκαστον 
εκ των οποίων δίδεται μοναδικός αριθμός μητρώου. 

3. Η δήλωσή του αριθμού μητρώου εκάστου των μελε¬ 
τητών και επιβλεπόντων μηχανικών και ο έλεγχος των 
στοιχείων τους από την Υ.ΔΟΜ. αποτελούν προϋπόθεση 
για την έκδοση της έγκρισης και της άδειας δόμησης 
ή άλλης σχετικής διοικητικής πράξης οποιοσδήποτε 
δημόσιας Υπηρεσίας. 

Άρθρο 2 

Στοιχεία εγγραφής στο Μητρώο - 
Διαδικασία υποβολής 

1. Στο «Μητρώο Μελετητών και Επιβλεπόντων Μηχανι¬ 
κών» περιλαμβάνονται υποχρεωτικά κατ’ ελάχιστον τα 
προβλεπόμενα στην παρ. 1 του άρθρου 8 του Ν. 4030/ 
2011 στοιχεία. 

Ο μηχανικός υποβάλλει ηλεκτρονικά το σύνολο των 
στοιχείων, που προβλέπονται στο Παράρτημα, το οποίο 
αποτελεί ενιαίο σύνολο της παρούσας και δηλώνει ότι 
τα στοιχεία αυτά είναι έγκυρα και αληθή. Τα στοιχεία 
αυτά καταγράφονται στην πληροφοριακή βάση του 
ΥΠΕΚΑ και κατά την υποβολή ελέγχεται από το πλη¬ 
ροφοριακό σύστημα η πληρότητα συμπλήρωσης των 
υποχρεωτικών πεδίων και ακολουθεί η έκδοση βεβαί¬ 
ωσης ένταξης στο Μητρώο. Για την τροποποίηση ή και 
συμπλήρωση των υποβληθέντων στοιχείων υποβάλλε¬ 
ται σχετικό αίτημα του ενδιαφερομένου στη Διεύθυνση 
Ηλεκτρονικής Διακυβέρνησης του ΥΠΕΚΑ. 

2. Επίσης στο «Μητρώο Μελετητών και Επιβλεπόντων 
Μηχανικών» περιλαμβάνονται οι Υπουργικές αποφάσεις 
κυρώσεων της παρ. 9γ του άρθρου 7 του Ν. 4030/2011. 

3. Το «Μητρώο Μελετητών και Επιβλεπόντων Μηχανι¬ 
κών» αποτελεί δυναμικό σύστημα, το οποίο συνδέεται 
με την κοινή βάση δεδομένων ηλεκτρονικής διαδικασί¬ 
ας έκδοσης των αδειών δόμησης, κατά την παρ. 2 του 
άρθρου 4 του Ν. 4030/2011 (ΦΕΚ Α' 249), καθώς και την 
«Ταυτότητα Κτιρίου», κατά το άρθρο 4 του Ν. 3843/10 
(ΦΕΚ 62 Α'). Επίσης δύναται να συνδέεται και με τα 
μητρώα ή τις βάσεις δεδομένων των αρμοδίων φορέων 
για την έκδοση άδειας ασκήσεως επαγγέλματος και να 
ενημερώνεται αυτόματα. 

Άρθρο 3 

Δικαίωμα Πρόσβασης στα Στοιχεία του Μητρώου 

1. Όλοι οι πολίτες έχουν δικαίωμα πρόσβασης στο «Μη¬ 
τρώο Μελετητών και Επιβλεπόντων Μηχανικών» μέσω 
της ιστοσελίδας (ννθόείίθ) του ΥΠΕΚΑ, αποκλειστικά για 
την ανάγνωση των στοιχείων δημοσίου ενδιαφέροντος 
των Μηχανικών, όπως αυτά ορίζονται στο Παράρτημα. 

2. Στοιχεία πέραν αυτών της προηγουμένης παραγρά¬ 
φου χορηγούνται από το ΥΠΕΚΑ μετά από αίτηση του 
ενδιαφερομένου από την οποία θα προκύπτει ότι έχει 
ειδικό έννομο συμφέρον, με συνημμένη ειδική εντολή 
από αρμόδιο όργανο. 

3. Το ΥΠΕΚΑ δύνανται να προβαίνει σε σχετικό έλεγχο 
ταυτοποίησης των στοιχείων που υποβάλλονται στο 
«Μητρώο Μελετητών και Επιβλεπόντων Μηχανικών», με 

τα στοιχεία άλλων βάσεων δεδομένων και πληροφορι¬ 
ακών μητρώων δημοσίου χαρακτήρα (Τ.Ε.Ε , ΓΕΜ). 

Σε περίπτωση που από τον ανωτέρω έλεγχο προκόψει 
ότι τα στοιχεία δημοσίου ενδιαφέροντος είναι αναληθή 
ή ψευδή, αποκρύπτονται τα στοιχεία του Μηχανικού 
από τη δυνατότητα δημόσιας πρόσβασης με απόφαση 
του Γενικού Γραμματέα του ΥΠΕΚΑ, μετά από εισήγηση 
της Δ/σης Ηλεκτρονικής Διακυβέρνησης του ΥΠΕΚΑ και 
ενημερώνονται ο αρμόδιος εισαγγελέας και το Τεχνικό 
Επιμελητήριο της Ελλάδος. Ο ενδιαφερόμενος Μηχανι¬ 
κός ενημερώνεται ηλεκτρονικά μέσω του πληροφορια¬ 
κού συστήματος του Μητρώου. 

4. Επιτρέπεται, κατά περίπτωση, η διάθεση όλων των 
στοιχείων του «Μητρώου Μελετητών και Επιβλεπόντων 
Μηχανικών» σε Δημόσιες Υπηρεσίες ανάλογα με το σκο¬ 
πό της διάθεσης. 

Αρθρο 4 

Μεταβατικές Διατάξεις 

1. Η ολοκλήρωση του πληροφοριακού συστήματος 
οργάνωσης του Μητρώου και η ελεύθερη πρόσβαση 


διαπιστώνεται με απόφαση του Υπουργού ΠΕΚΑ, κατά 
την παρ. 1 του άρθρου 29 του Ν. 4067/12 (ΦΕΚ 79 Α'). 

2. Μετά την έκδοση της απόφασης της προηγουμένης 
παραγράφου εγκρίσεις και άδειες δόμησης, οι οποίες 
έχουν εκδοθεί μέχρι την έναρξη ισχύος της, χωρίς τη 
δήλωση του αριθμού του μηχανικού στο μητρώο της 
παρούσης Απόφασης, θεωρούνται νομίμως εκδοθείσες. 
Ομοίως, αιτήσεις για έγκριση και άδεια δόμησης που 
είχαν ήδη κατατεθεί στις αρμόδιες Υ.ΔΟΜ. χωρίς τη 
δήλωση του αριθμού μητρώου του Μηχανικού, κατά τα 
οριζόμενα στην παρούσα απόφαση, εκδίδονται υπό την 
προϋπόθεση συμπλήρωσης του αριθμού μητρώου του 
μηχανικού πριν την έκδοσή τους. 

Άρθρο 5 
Έναρξη ισχύος 

1. Η ισχύς της απόφασης αυτής αρχίζει από τη δη¬ 
μοσίευσή της στην Εφημερίδα της Κυβερνήσεως της 
υπουργικής απόφασης της παρ. 1 του άρθρου 29 του 
Ν. 4067/2012 «Νέος Οικοδομικός Κανονισμός.» (Α' 79). 

ΠΑΡΑΡΤΗΜΑ 


ΣΤΟΙΧΕΙΑ ΣΥΜΠΛΗΡΩΣΗΣ ΜΗΤΡΩΟΥ ΜΗΧΑΝΙΚΩΝ 


Α. Προσωπικά στοιχεία: 

1. Επώνυμο 

2. Όνομα 

3. Πατρώνυμο 

4. Ιθαγένεια 

5. Αρ. Ταυτ./Διαβατηρίου 

6. ΑφΜ 

7. Δ.Ο.Υ. 

8. Ημερομηνία Γέννησης: Τόπος Γέννησης: 


Β. Στοιχεία Επικοινωνίας: 

1. Τηλέφωνο (σταθερό/κινητό) 

2. Φαξ 

3. Δ/νση ηλεκτρονικού ταχυδρομείου 

4. Ταχυδρομική διεύθυνση 


Γ. Επαγγελματικά στοιχεία: 

1. Ειδικότητα (σύμφωνα με την άδεια ασκήσεως επαγγέλματος) 

2. Άδεια Ασκήσεως Επαγγέλματος από το ΤΕΕ: 

α. Αρμόδιος Φορέας 

β. Αριθμός Μητρώου Αρμοδίου φορέα 

γ. Ημερομηνία Απόκτησης Άδειας ασκήσεως επαγγέλματος 

δ. Απόφαση του Συμβουλίου Αναγνώρισης Επαγγελματικών Προσόντων (ΣΑΕΠ) 

ε. Σε περίπτωση που δεν υπάρχει υποβάλλονται: 

• Βεβαίωση της Αρμόδιας Αρχής ότι το επάγγελμα στο κράτος προέλευσης είναι νομοθετικά 
κατοχυρωμένο και Άδεια Ασκήσεως Επαγγέλματος του αιτούντος από το κράτος μέλος 
προέλευσης ή τίτλος Επαγγελματικής Εκπαίδευσης συνοδευόμενος από Βεβαίωση της Αρμόδιας 
Αρχής ότι ο Τίτλος Επαγγελματικής Εκπαίδευσης Κατάρτισης επέχει θέση Άδειας Ασκήσεως 
Επαγγέλματος. 

• Βεβαίωση της εκδούσας την άδεια ή βεβαίωση αρμόδιας αρχής στην οποία να πιστοποιείται 
αναλυτικά το είδος και η έκταση της επαγγελματικής δραστηριότητας ή επαγγέλματος που 
μπορεί να ασκήσει στο κράτος προέλευσης. 

3. Ειδικά επαγγελματικά προσόντα: 

α. Μελετητικό Πτυχίο ΓΕΜ (σύμφωνα με το Π.Δ. 138/2009) 

Α.Μ.: 
β. Άλλα 


4. Έδρα (Δήμος) 

5. Ταχυδρομική διεύθυνση 

6. Δ/νση ηλεκτρονικού ταχυδρομείου 

7. Ιστοσελίδα 

8. Τηλέφωνο (σταθερό/κινητό) 

9. Φαξ 

Δ. Τίτλοι Σπουδών: 

1. Τίτλος Σπουδών Τριτοβάθμιας Εκπαίδευσης:.(αντίγραφο) 

Ημερομηνία Απόκτησης Τίτλου Σπουδών: 

2. Πανεπιστημιακό Ίδρυμα ή Σχολή Αποφοίτησης 

3. Βεβαίωση Ισοτιμίας Από το ΔΟΑΤΑΠ (για διπλωματούχους του εξωτερικού) 

4. Πιστοποιητικό Σπουδών ή Βεβαίωση Σπουδών ΜΑ5ΤΕΠ ή μεταπτυχιακού ή διδακτορικού ή άλλο τίτλο 
.(αντίγραφο) 

5. Πανεπιστημιακό Ίδρυμα ή Σχολή Αποφοίτησης για κάθε ένα από τα παραπάνω 
.(αντίγραφο) 

6. Πιστοποιητικό Μαθημάτων για κάθε ένα από τα παραπάνω.(αντίγραφο) 

7. Βεβαίωση Ισοτιμίας Από το ΔΟΑΤΑΠ (για διπλωματούχους του εξωτερικού) για καθένα από τα 
παραπάνω 

8. Ξένες Γλώσσες: 

Ε. Λοιπά απαιτούμενα στοιχεία: 

1. Δήλωση Καταχώρησης 

2. Υπεύθυνη Δήλωση Διάθεσης - Δημοσιοποίησης Προσωπικών Στοιχείων 


Στο πλαίσιο των διατάξεων του Ν. 2472/1997 (ΦΕΚ 50Α/10.4.1997) ως Προσωπικά στοιχεία θεωρούνται 
η ταχυδρομική διεύθυνση, το τηλέφωνο της οικίας, η προσωπική ηλεκτρονική διεύθυνση, η ηλικία, το 
Πανεπιστημιακό Ίδρυμα αποφοίτησης και η ημερομηνία πτυχίου. 

Επίσης ως Στοιχεία Δημοσίου ενδιαφέροντος θεωρούνται η ειδικότητα, ο Τίτλος Σπουδών, η άδεια 
ασκήσεως επαγγέλματος, η ημερομηνία άδειας άσκησης επαγγέλματος, τα στοιχεία της έδρας και ο αριθμός 
μητρώου αρμοδίου φορέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΤΑΓΑΡΑΣ 
-♦- 

Αριθ. 1763 (3) 

Τροποποίηση και συμπλήρωση της υπ’ αριθ. 22526/ 

30-10-2014 απόφασης της Υπουργού Τουρισμού 
«Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα Τουρισμού, στο 
Γενικό Γραμματέα Τουριστικής Πολιτικής και Ανά¬ 
πτυξης, στον Προϊστάμενο της Γενικής Διεύθυνσης 
Οικονομικών-Διοικητικών Υπηρεσιών και Ηλεκτρονι¬ 
κής Διακυβέρνησης, στον Προϊστάμενο της Γ ενικής 
Διεύθυνσης Τουριστικής Πολιτικής, στους Προϊστα¬ 
μένους των Διευθύνσεων της Κεντρικής Υπηρεσίας, 
στους Προϊσταμένους των Περιφερειακών Υπηρεσι¬ 
ών Τουρισμού (Π.Υ.Τ.), των Ανωτέρων Σχολών Του¬ 
ριστικής Εκπαίδευσης (Α.Σ.Τ.Ε.) και των Ινστιτούτων 
Επαγγελματικής Κατάρτισης (Ι.Ε.Κ.) του Υπουργεί¬ 
ου Τουρισμού» όπως συμπληρώθηκε και ισχύει με 
την υπ’ αριθ. 27274/29-12-2014 απόφαση της Υπουρ¬ 
γού Τουρισμού 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Του Π.δ. 63/2005 «Κωδικοποίηση της Νομοθεσίας 
για την Κυβέρνηση και τα κυβερνητικά όργανα» άρθρα 
54 και 90 (ΦΕΚ 98/Α/22-4-2005) και όπως ισχύει. 


β) Του Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α/11-10-2004) και όπως ισχύει. 

γ) Του Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α/13-7-2010) και όπως ισχύει. 

δ) Του Ν. 4109/2013 «Κατάργηση και συγχώνευση 
νομικών προσώπων του Δημοσίου και του ευρύτερου 
δημοσίου τομέα - Σύσταση Γενικής Γραμματείας για 
το συντονισμό του κυβερνητικού έργου και άλλες δια¬ 
τάξεις» άρθρο 4 (ΦΕΚ 16/Α/23-1-2013). 

ε) Του Ν. 4179/2013 «Απλούστευση διαδικασιών για 
την ενίσχυση της επιχειρηματικότητας στον τουρισμό, 
αναδιάρθρωση του Ελληνικού Οργανισμού Τουρισμού 
και λοιπές διατάξεις» άρθρο 17 (ΦΕΚ 175/Α/8-8-2013). 

στ) Του Ν. 4186/2013 «Αναδιάρθρωση της Δευτεροβάθμιας 
Εκπαίδευσης και λοιπές διατάξεις» (ΦΕΚ 193/Α/17-9-2013). 

ζ) Του Ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011//85/ΕΕ) - 
δημόσιο λογιστικό και άλλες διατάξεις» άρθρα 24, 65 
και 66 (ΦΕΚ 143/Α/28-6-2014). 

η) Του Π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α/21-6-2012). 

θ) Του Π.δ. 98/2012 «Τροποποίηση Π.δ. 85/2012 «Ιδρυση και 
μετονομασία Υπουργείων, μεταφορά και κατάργηση Υπηρε¬ 
σιών» (Α'/141)» άρθρο 4 (ΦΕΚ160/Α/10-8-2012) και όπως ισχύει. 

ι) Του Π.δ. 112/2014 «Οργανισμός Υπουργείου Του¬ 
ρισμού» (ΦΕΚ 179/Α/29-8-2014) όπως τροποποιήθηκε 
με το άρθρο 31 παρ. 5 του Ν. 4305/2014 (ΦΕΚ 237/Α/ 
31-10-2014) και ισχύει. 

2. Την υπ’ αριθ. 22526/30-10-2014 απόφαση της Υπουρ¬ 
γού Τουρισμού «Μεταβίβαση δικαιώματος υπογραφής 
«Με εντολή Υπουργού» στο Γενικό Γραμματέα Τουρι¬ 
σμού, στο Γενικό Γραμματέα Τσυριστικής Πολιτικής και 
Ανάπτυξης, στον Προϊστάμενο της Γ ενικής Διεύθυνσης 
Οικονομικών-Διοικητικών Υπηρεσιών και Ηλεκτρονικής 
Διακυβέρνησης, στον Προϊστάμενο της Γενικής Διεύ¬ 
θυνσης Τουριστικής Πολιτικής, στους Προϊσταμένους 
των Διευθύνσεων της Κεντρικής Υπηρεσίας, στους 
Προϊσταμένους των Περιφερειακών Υπηρεσιών Τουρι¬ 
σμού (Π.Υ.Τ.), των Ανωτέρων Σχολών Τουριστικής Εκπαί¬ 
δευσης (Α.Σ.Τ.Ε.) και των Ινστιτούτων Επαγγελματικής 
Κατάρτισης (Ι.Ε.Κ.) του Υπουργείου Τουρισμού» (ΦΕΚ 
2969/Β/4-11-2014) όπως συμπληρώθηκε και ισχύει με την 
υπ’ αριθ. 27274/29-12-2014 απόφαση της Υπουργού Του¬ 
ρισμού (ΦΕΚ 3684/Β/31 -12-2014). 

3. Την υπ’ αριθ. 27325/29.12.2014 απόφαση της Υπουρ¬ 
γού Τουρισμού περί Αναπλήρωσης Προϊσταμένου Γ ενι¬ 
κής Διεύθυνσης Οικονομικών - Διοικητικών Υπηρεσιών 
και Ηλεκτρονικής Διακυβέρνησης. 

4. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Α. Τροποποιούμε και συμπληρώνουμε την υπ’ αριθ. 
22526/30-10-2014 απόφαση της Υπουργού Τουρισμού 
«Μεταβίβαση δικαιώματος υπογραφής «Με εντολή 
Υπουργού» στο Γ ενικό Γ ραμματέα Τουρισμού, στο Γ ενικό 
Γ ραμματέα Τουριστικής Πολιτικής και Ανάπτυξης, στον 
Προϊστάμενο της Γενικής Διεύθυνσης Οικονομικών-Δι- 
οικητικών Υπηρεσιών και Ηλεκτρονικής Διακυβέρνησης, 
στον Προϊστάμενο της Γ ενικής Διεύθυνσης Τουριστικής 
Πολιτικής, στους Προϊσταμένους των Διευθύνσεων της 
Κεντρικής Υπηρεσίας, στους Προϊσταμένους των Πε¬ 
ριφερειακών Υπηρεσιών Τουρισμού (Π.Υ.Τ.), των Ανω¬ 
τέρων Σχολών Τουριστικής Εκπαίδευσης (Α.Σ.Τ.Ε.) και 
των Ινστιτούτων Επαγγελματικής Κατάρτισης (Ι.Ε.Κ.) 
του Υπουργείου Τουρισμού» όπως συμπληρώθηκε και 
ισχύει με την υπ’ αριθ. 27274/29-12-2014 απόφαση της 
Υπουργού Τουρισμού, ως ακολούθως: 

1. Στο άρθρο 1, περί «Μεταβίβασης δικαιώματος υπο¬ 
γραφής «Με εντολή Υπουργού» στο Γ ενικό Γ ραμματέα 
Τουρισμού», η παρ. 6 τροποποιείται ως εξής: 


«6. Αποφάσεις μετακίνησης εκτός έδρας στο εσωτερι¬ 
κό και το εξωτερικό του διοικητικού και εκπαιδευτικού 
προσωπικού της Κεντρικής Υπηρεσίας, των Προϊσταμέ¬ 
νων επιπέδου Διεύθυνσης των Π.Υ.Τ. και των κατά το 
άρθρο 4 του Ν.4109/2013 εκπαιδευτικών μονάδων του 
Υπουργείου Τουρισμού.». 

2. Στο άρθρο 3, περί «Μεταβίβασης δικαιώματος υπο¬ 
γραφής «Με εντολή Υπουργού» στον Προϊστάμενο της 
Γ ενικής Διεύθυνσης Οικονομικών-Διοικητικών Υπηρεσιών 
και Ηλεκτρονικής Διακυβέρνησης», η παρ. 6 συμπληρώ¬ 
νεται ως εξής: 

«6. Αποφάσεις καταλογισμού αχρεωστήτως καταβλη- 
θέντων ποσών, καθώς και αποφάσεις περικοπής απο¬ 
δοχών προς εξόφληση αχρεωστήτως εισπραχθέντων 
ποσών από μισθοδοσία τα οποία αποδίδονται στον 
ΚΑΕ 3241». 

3. Στο άρθρο 6, περί «Μεταβίβασης δικαιώματος υπο¬ 
γραφής «Με εντολή Υπουργού» στον Προϊστάμενο της 
Διεύθυνσης Οικονομικών Υπηρεσιών, ο οποίος ορίζεται 
και Εκκαθαριστής Μισθοδοσίας», προστίθεται παρά¬ 
γραφος 10 ως εξής: 

«10. Για τις περιπτώσεις των παρ. 1, 2 και 3 του άρ¬ 
θρου αυτού και για όσο διάστημα τα καθήκοντα του 
Προϊσταμένου της Διεύθυνσης Οικονομικών Υπηρεσιών 
συμπίπτουν με τα καθήκοντα του Προϊσταμένου της 
Γ ενικής Διεύθυνσης Οικονομικών-Διοικητικών Υπηρεσι¬ 
ών και Ηλεκτρονικής Διακυβέρνησης, μεταβιβάζεται το 
δικαίωμα υπογραφής «Με εντολή Υπουργού» στο νόμιμο 
κατά τον Υπαλληλικό Κώδικα αντικαταστάτη του». 

4. Στο άρθρο 8, περί «Μεταβίβασης δικαιώματος υπο¬ 
γραφής «Με εντολή Υπουργού» στους Προϊσταμένους 
των Περιφερειακών Υπηρεσιών Τουρισμού (Π.Υ.Τ.), προ¬ 
στίθεται παράγραφος ως εξής: 

« Αποφάσεις μετακίνησης εκτός έδρας στο εσωτερικό 
και το εξωτερικό των υπαλλήλων των Π.Υ.Τ., συμπερι¬ 
λαμβανομένων των Προϊσταμένων επιπέδου Τμήματος.». 

Β. 1. Η Υπουργός Τουρισμού διατηρεί το δικαίωμα 
υπογραφής όλων των ανωτέρω. 

2. Κατά τα λοιπά ισχύει η υπ’ αριθ. 22526/30-10-2014 
απόφαση της Υπουργού Τουρισμού όπως συμπληρώ¬ 
θηκε και ισχύει. 

3. Η απόφαση αυτή ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2015 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: Ιιΐίρ://νννννν.βί. 9 ΐ· - β-ιπ3ΪΙ: ννβόπΐ33ΐβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο Ο 1482201 1 50008* - 











































































